Steinfeld (Pfalz)

Schdääfld (amtlich Steinfeld) isch ä Ordschafd im Landgreis Siedliche Woischdrooß im Siede vun Rhoilond-Palz. Sie ghehrd zu de Verbandsgemää Berchzawre. 

 Geografischi Laach 
Schdääfld licht am Rand vum Bewald in de Neeh vun de franzeesische Gränz. De Weschdwall vum Zwädde Weltkriech isch direkt durch de Ort gange. Reschde dodefunn kammer noch sääne: ä Schdick Heckerlinie und de Panzergraawe. Die Gechend in der Schdääfld zusamme mit de Nochberorde Schäädt, Kabbswaier und Schwääghoffe licht, werd „fiehschtrich“ genennd. Nochberorde sinn - de Uhr nooch - Nerrerodderbach, Follmersche, Wärd (dort wo'd Daimler isch, awwer aigendlich isch de wärdder Ordsdääl Schääd gemäänd), Scheiwehart, Salmbach (üwwer de Grenz im Elsass), Weiseburch (ach in Franggreich) und Kabswaier. Schdääfld und Kabswaier sinn zammegwaxe.

 Ordsgliederung 
Haubtorb Schdääfld
Ordsdääl Klääschdääfld
Ordsdääl Baahhof Schääd

 Gschichdliches 
In ännere Urkund vum 4. April 1250 isch Schdääfld erschde Mool erwähnd worre. Im Johr 2000 hadd mer dann d 750-Johr-Feier ferahschdalded.

 Relichione 
2007 worn 67,6 vun Hunnerd vun de Oiwohner kadolisch un 17 vun Hunnerd efangelisch. D reschdliche ghehrn ääner annere Relichion a oder worn ohne Relichion.ref>KommWis, Stand: 30.11.2007</ref>

 Bollidigg 
 Gemäänerad 
S Ärgebnis vun de Gemääneradswahle am 13. Juni 2004:
SPD 46,2% (-3,0) - 9 Sitze (-1)
CDU 39,0% (+1,2) - 6 Sitze (=)
Freie Wähler 14,9% (+1,9) - 3 Sitze (+1)

 Berchermääschder 
1793–1795 Jakob Stümpf
1796–1797 Mathes Gast
1797–1800 Georg Charré (auch Scharre)
1800–1812 Mathes Nist
1812–1815 Johann Adam Bast
1815–1819 Johann Andreas Boxleydner (Schullehrer)
1819–1835 Wendel Kornmann
1835–1848 Georg Heinrich
1848–1857 Cornelius Labbe
1857–1868 Bernhard Schuler
1868–1875 Philipp Kuntz
1875–1885 Jakob Wilhelm
1885–1895 Kaspar Paul1895–1900 Martin Vogel
1900–1905 Georg Vogel
1905–1920 Martin Vogel II
1920–1932 Franz Kuntz (Unnerbrechung vum 18. Januar - 1. März 1924)
1932–1938 Cornlius, Bast
1938–1945 Fritz Kirch (Berchermääschderei) 
1945–Kriegsende Fritz Henninger (komm.)
1945–1946 Cornelius Bast
1946–1970 Ludwig Wißmeier
1970–1989 Willi Gerdon
1989–1994 Kurt Beck, SPD
seit 1994 Marie Thérese Müller, SPD

 Wabbe 
D Blasonierung vum Wabbe lauded: In Blau ein mit einem roten Schlüssel mit abwärts gekehrtem Bart belegter goldener Schrägbalken, beseitet oben links von einem quadratischen facettierten silbernen Stein, unten rechts von einem schwebenden gleichschenkligen silbernen Kreuz.. Was in Pälzisch sofiel hääßt wie: Im Blau ä mit ämme roode Schlissel mit ämme noch unne zeichende Schlisselbard belechder goldener Schreechbalge, seidlich links owwe ä quadradischer agschrechder Stää, seidlich rächts unne ä schwewendes gleichschenkliches silwernes Kreiz.

S Wabbe isch 1983 vun de Bezirgsregierung Naischdadt genehmicht worre. De Schdää geht uff ä Siechel ausm Johr 1754 zurigg. S Kreiz erinnerd ans Hochschdifd Schbaya unn de Schlissel ans Kloschder Waiseburch.Karl Heinz Debus: Das große Wappenbuch der Pfalz. Neustadt an der Weinstraße 1988, ISBN 3-9801574-2-3

 Kuldur un Sehenswirdichkeide 
Jedes Johr find am erschde Juliwocheend s Haidelbeerernde- und Musiggfescht schtadd. Dodebei werd ä Haidelbeerbrinzessin gegreent.

 Werddschaft un Infraschtruggdur 
 Verkehr 
Schdääfld licht an de Aisebahschdregg Winne - Waiseburch un isch in de "Karlsruher Verkehrsverbund" (KVV) un in de Verkehrsverbund Rhoi-Neckar (VRN) eingebunne. Sälli Aisebahschdregg isch ä Dääl vun de "Pfälzische Maximiliansbahn". Am Haldepunkt Stääfld halden stindlich Regionalbahne noch Weiseburch un Neischdadt an de Woischdroß (iwwer Winne und Landaach).

 Persenlichkeide 
In Schdääfld wuhnt de rhoiland-pälzische Minischderpräsident un ehmaliche SPD-Vorsitzende Kurt Beck.

 Einzelnachweise 

 Websaide 

Stääfld